
Sabiedrības iebildumi un priekšlikumi
	Nr.p.k.
	Iebilduma / priekšlikuma iesniedzējs
	Iesniegtā iebilduma / priekšlikuma būtība
	Ņemts vērā / nav ņemts vērā
	Pamatojums, ja iebildums / priekšlikums nav ņemts vērā

	1.
	"Latvijas nodokļu maksātāju tiesību asociācija"
	Likumprojektā ietvertā Grāmatvedības likuma 11. panta četrpadsmitā daļa paredz, ka attaisnojuma dokumentu, kuru cits uzņēmums izsniedz uzņēmumam, kas ir preču vai pakalpojumu saņēmējs Latvijas teritorijā, samaksāšanai (rēķinu) noformē kā strukturētu elektronisko rēķinu.
Latvijas nodokļu maksātāju tiesību asociācija iesāka precīzāk formulēt terminus “cits uzņēmums” un “uzņēmums, kas ir preču vai pakalpojumu saņēmējs Latvijas teritorijā”, jo no normas satura nav izprotams, ciktāl šis regulējums attiecas uz ārvalstu uzņēmumu darbību vai sadarbību ar šādiem uzņēmumiem Latvijas teritorijā un kādi pakalpojumi šī likuma izpratnē tiks uzskatīti par saņemtiem Latvijas teritorijā.
	ņemts vērā
	Ar likumprojektā lietoto terminu "uzņēmums" saprot visus Grāmatvedības likuma 3. pantā minētos likuma subjektus, t.i., likumprojekta prasības attiecas tikai uz Latvijas Republikā  reģistrētiem uzņēmumiem. Papildus vēršam uzmanību, ka likumprojektā noteiktās prasības neaizliedz  Latvijas reģistrētam uzņēmumam sagatavot  strukturētu elektronisko rēķinu saimnieciskā darījuma dalībniekam -  tādam uzņēmumam, kas nav reģistrēts Latvijas Republikā, ja šie uzņēmumi ir vienojušies izsniegto attaisnojuma dokumentu samaksāšanai noformēt strukturēta elektroniskā rēķina formā.
(svītrots likumprojektā vārdi “Latvijas teritorijā” un konkretizēts, ka uzņēmums reģistrēts Latvijas Republikā, tāpat arī papildināta likumprojekta anotācijas 12. un 13. lpp. ar skaidrojumu)

